b'\n_START_ARTICLE_\nMessier 103\n_START_SECTION_\nSvojstva\n_START_PARAGRAPH_\nM103 je relativno rijedak otvoreni skup. Prema starijim procjenama sastoji se od 25 do 60 zvijezda a moderne procjene govore da skupu pripadaju 172 zvijezde. M103 je jedan od udaljenijih skupova iz Messierova kataloga. Nalazi se na udaljenosti od oko 8500 ly. Udaljenost nije to\xc4\x8dno poznata i procjene se kre\xc4\x87u od 8000 do 9200 ly._NEWLINE_M103 se prote\xc5\xbee 15 svjetlosnih godina u promjeru. Skup nam prilazi brzinom od 37 km/s.\n_START_SECTION_\nAmaterska promatranja\n_START_PARAGRAPH_\nM103 je lako prona\xc4\x87i dvogledom, nalazi se u blizini zvijezde Epsilon Kasiopeje. U dvogledu se skup vidi kao magli\xc4\x8dasti obla\xc4\x8dak. Za uo\xc4\x8davanje zvijezda potreban je manji teleskop. Teleskop \xc4\x87e pokazati da je dominantna zvijezda u skupu Struve 131, dvostruka zvijezda koja ne pripada skupu ve\xc4\x87 se nalazi u doglednici. U 200 milimetarskom teleskopu vidljivo je oko 20 zvijezda.'